И така, аз съм специалист по рака при деца
и изследовател на стволовите клетки в университета Станфорд,
където клиничните ми изследвания бяха съсредоточени върху трансплантацията на костен мозък.
Сега, вдъхновен от Джил Болт Тейлър миналата година,
не донесох човешки мозък,
но пък донесох литър костен мозък.
А костният мозък всъщност е онова, което използваме,
за да спасим живота на десетки хиляди пациенти,
повечето от които имат злокачествени заболявания в напреднал стадий, като левкемия и лимфома
и някои други заболявания.
И така, преди няколко години, по време на стипендията ми по трансплантация в Станфорд,
се намирам в операционната зала. Там е Боб,
който е доброволен донор.
Ще изпращаме неговия костен мозък на другия край на страната, за да спасим живота
на едно дете с левкемия.
А как всъщност извличаме този костен мозък?
Ами, имаме пълен екип за операция, обща анестезия, сестри
и още един доктор срещу мен.
Боб е на масата, и ние вземаме тази малка игла,
нали разбирате, не твърде голяма.
Начинът, по който правим това, е, че общо взето
я вкарваме през меката тъкан,
и един вид я забиваме в твърдата кост
в тукуса - това е технически термин -
и изтегляме около 10 милилитра костен мозък навън,
всеки път, със спринцовка.
И го подаваме на сестрата. Тя го впръсква в една кутия.
Подава ми я пак. И правим това отново и отново.
Обикновено по около 200 пъти.
И докато свършим, ръката ме боли, имам мазол на дланта си.
Да не говорим за Боб,
чиито задни части приличат повече на това,
на швейцарско сирене.
Затова си мисля - знаете ли, тази процедура не се е променила за около 40 години
и вероятно има по-добър начин да се прави това.
И тъй, мислех си за минимално агресивен подход.
И нов уред, който наричаме Миньор за костен мозък.
Това е той.
Тук е показан начинът, по който работи Миньорът за костен мозък.
Нашият стандартен прозрачен пациент.
Вместо да пробиваме костта множество пъти,
влизаме само веднъж, през предната или задната част на бедрото.
Имаме гъвкав, мощен катетър
със специален връх с примка от жица, който остава в хрускавата част на костния мозък
и следва контурите на бедрото, докато се движи наоколо.
И така ви позволява много бързо да аспирирате,
или да изсмуквате навън, богат костен мозък, много бързо през една дупка.
Можем да преминаваме много пъти през същия този вход.
Не са необходими роботи.
И така, много бързо, на Боб ще бъде направена само една пункция, местна анестезия,
и това извличане ще е като на амбулаторен пациент.
И така, направих няколко прототипа. Получих една малка субсидия в Станфорд
и си поиграх малко с това.
А членовете на нашия екип развиха тази технология.
В крайна сметка взехме две големи животни и направихме проучвания върху прасета.
И открихме, за наша изненада, че не само извличаме костния мозък,
но и получаваме десеткратно по-голяма активност на стволови клетки
в костния мозък от Миньора за костен мозък, в сравнение с обичайното устройство.
Този уред тъкмо бе одобрен от Американската администрация за храни и лекарства миналата година.
Ето един жив пациент. Можете да го видите как следва гъвкавите извивки.
Тук ще има две изтегляния, от същия пациент, през същата дупка.
Това бе извършено с местна упойка, като амбулаторен пациент.
Отново получихме около три до шест пъти повече стволови клетки,
отколкото при стандартния подход, приложен върху същия пациент.
Но защо трябва да ви интересува това? Костният мозък е много богат източник на възрастни стволови клетки.
Всички знаете за стволовите клетки от ембриони.
Имат огромен потенциал, но още не са навлезли в клинични изпитания.
Възрастните стволови клетки са из цялото ни тяло,
включително кръвоформиращите стволови клетки от нашия костен мозък.
Поради което ги използваме като форма на терапия със стволови клетки
в продължение на над 40 години.
През последното десетилетие експлозивно нарастна употребата
на стволови клетки от костен мозък за лечение на други болести на пациента
като сърдечни заболявания, съдови заболявания,
в ортопедията, в тъканното инженерство,
дори в неврологията за лечение на Паркинсон
и диабет.
Тъкмо излязохме на пазара - тази година комерсиализираме
второ поколение от Миньора за костен мозък.
Надеждите са, че той ще извлича повече стволови клетки.
Което означава по-добри резултати.
Той може да насърчи повече хора да се запишат
като потенциални животоспасителни донори на костен мозък.
Той може дори да ви даде възможност да създадете банка
от ваши собствени стволови клетки от костен мозък, когато сте по-млади и по-здрави,
за да ги използвате в бъдеще, ако ви се наложи.
И накрая - ето снимка на оцелелите
след трасплантация на костен мозък,
които се събират на ежегодна среща в Станфорд.
Да се надяваме, че тази технология ще ни позволи
да имаме повече такива оцелели в бъдеще.
Благодаря.
(Аплодисменти)